Maighread Stiùbhart

'S e seinneadair Gàidhlig a th' ann am **Maighread Stiùbhart** (Beurla: *Margaret Stewart*).

## Beatha
Rugadh agus thogadh Maighread ann an Col Uarach, Leòdhas. 'S e Gàidhlig a' chiad chànan aice. Bha i a’ fuireach thall thairis airson pàirt dha beatha; ann a' Bhenesuèla, an Canada, ann an Qatar agus 's an Ear Mheadhanach.

Bha i ‘g obair air a' phròiseact Tobar an Dualchais far an robh i mar phàirt den phrìomh sgioba a bha an urra ri catalog a dheasachadh de na h-òrain a th' ann an tasglann Sgoil Eòlais na h-Alba. Chleachd i tasglann na Sgoile airson iomadh òran a rannsachadh agus tha cuid dhiu sin am measg nan òran a tha i seinn air na trì chlàr aice: *Fhuair mi Pòg*, *Colla Mo Rùn* agus *Togaidh Mi Mo Sheòlta* (2008).  

## Seinn agus Ceòl
Nuair a bha i òg, bha i dèidheil air seinn is bha òrain agus bàrdachd mun cuairt oirre sa choimhearsnachd agus am measg an teaghlach aice. Bhiodh i tric a' gabhail pàirt anns na mòdan ionadail.

Tha i air a bhith seinn aig iomadh fèis-chiùil ainmeil leithid Fèis Eadar-Nàiseanta Dhùn Èideann, Celtic Connections, Celtic Colours ann an Ceap Breatainn, Piping Live, Sgoil Samhraidh Willie Clancy agus Fèis Ealain Earagail an Dùn nan Gall. Tha i cuideachd air a bhith ag obair mar neach-teagaisg seinn agus na h-òraidiche aig leithid *[[Ceòlas]]* an Uibhist a Deas, Fèis Willie Clancy an Èirinn agus aig Sabhal Mòr Ostaig far am bi i cuideachd a stiùireadh cùrsaichean goirid air cultar dùthchasach, eachdraidh agus òrain Ghàidhlig. Bha i bho àm gu àm a' teagasg ann an Sgoil Ciùil a' Phluic agus ann an Conservatoire Rìoghail na h-Alba.  Ann an 2012, b' i Ceòladair na Colaiste a bh' innte aig Sabhal Mòr Ostaig. 

### Duaisean
Choisinn i am Bonn Òir aig a' Mhòd Nàiseanta ann an 1993 anns an Àrd Ruighe. 

Chaidh duais 'Seinneadair Gàidhlig na Bliadhna' a bhuilealchadh orra ann an 2008.

### Clàran
* Fhuair Mi Pòg (le Ailean Dòmhnallach) (1998) - CDTRAX132 
* Colla Mo Rùn (le Ailean Dòmhnallach) (2001) - CDTRAX217
* Togaidh Mi Mo Sheòlta (2008) - CDTRAX311

### Na h-Aoigh air Clàran eile
Tha Maighread a' seinn cuideachd air iomadh clàr eile na h-aoigh agus air co-chruinneachaidhean. 
* Gaelic Women (Ar Cànan ‘s Ar Ceòl) (1999) - CDTRAX172
** *An t-Slige Chreachain*
* Òrain Nan Gàidheal - The Song Of The Gael - CDTRAX5008
* The Best Of Scottish Music Vol 2 (Greentrax 15th Anniversary) (2001) - CDTRAX215
** *O Mhàiri 'S Tu Mo Mhàiri*
* The Music And Song Of The Great Tapestry Of Scotland (2012) - CDTRAX372D
** Clann Dòmhnaill An Cogadh Rìgh Teàrlach
* The Scottish Diaspora: The Music & The Song (2014) - CDTRAX380
** *Tha Mi Sgith 'n Fhogar Seo* 
** *Oran a Mhetaghama*
** *Cuma do na Fearaibh*
** *Ged Tha Mi Gun Chrodh Gun Aighean*

### TBh

#### Innsean an Iar (2013)
Òrain air a sheinn le Maighread airson an t-sreath TBh aig a' BhBC *Innsean an Iar*
* A’ Bhean Eudach
* Am Maraiche 's a Leannan le Màiri NicEalair   
* Òran na Bèiste-Duibhe
* Iorram Suirghe 
* Uiseag bheag dhearg

## Iomraidhean


## Ceanglaichean a-mach
* Làrach-lìn oifigeil: margaretstewart.com 
* 
* Duilleag aig a' BhBC le grunn òrain

Roinn-seòrsa:Seinneadairean Gàidhlig
Roinn-seòrsa:Daoine à Alba
Roinn-seòrsa:Leòdhasaich
Roinn-seòrsa:Ceòladairean an t-Sabhail